Sukladno evo zaključku, jednoglasnom zaključku Kolegija, otvaram 38. sjednicu Zastupničkog doma Parlamentarne skupštine BiH. Dame i gospodo zastupnici, poštovani gosti otvaram 38. sjednicu Zastupničkog doma Parlamentarne skupštine BiH. Kao što vam je poznato sjednicu smo sazvali sukladno članku 62. stavak 1. i 3. Poslovnika i ima samo jednu točku dnevnog reda, a to je Dnevni red 1. Prijedlog zakona o Proračunu institucija BiH i međunarodnih obveza BiH za 2013. godinu (drugo čitanje). Ad. 1. Prijedlog zakona o Proračunu institucija BiH i međunarodnih obveza BiH za 2013. godinu (drugo čitanje) Prijedlog zakona smo usvojili u prvom čitanju na 37. sjednici Doma. Povjerenstvo je održalo svoju sjednicu i dostavilo izvješće koje ste, nadam se, svi dobili, a mislim da nismo pri kraju je. Dakle, zastupnik Mladen Ivanković Lijanović sukladno, dakle, scenariju koji imam brani jedan amandman, a zastupnik Kluba SDA, zastupnici Kluba SDA 10 amandmana. Otvaram raspravu uz očekivanje da ćemo uskoro dobiti i izvješće ovoga Povjerenstva. Za raspravu se javio uvaženi zastupnik Mladen Ivanković Lijanović. Izvolite.
Zahvaljujem. Amandman se odnosi na dodavanje jedne stavke u Ministarstvu vanjske trgovine i ekonomskih odnosa BiH na tekuće grantove u iznosu od 47,5 miliona KM namjenjene za poticaj u 2 poljoprivredu. Tu je napisano i obrazloženje, svi ga možete pročitati da vam ja ne oduzimam vrijeme, a odakle bi to nadoknadili, pošto znamo da imamo Fiskalni okvir, da se Proračun ne može probiti, ja sam onda naveo da sa svih stavki po 5% umanjimo i da taj iznos nadoknadimo na taj način. A u obrazloženju piše, a osnovni razlog je praktično da entiteti koji su evo nedavno usvojili proračun nisu dovoljno izdvojili sredstava i da jednostavno naša poljoprivreda će doći u kolaps. Hvala lijepo.
Zahvaljujem. Uvaženi zastupnik Beriz Belkić, rasprava. Izvolite.
Evo ja ću vrlo kratko da ne oduzimam vrijeme, jer očigledno ovo se privodi kraju. Dakle, ja nisam imao entuzijazma da podnosim amandmane, ali ima prijedlog jednog zaključka koji je proistekao na neki način analizirajući ovu prihodovnu stranu u kojoj nije zabranjeno ni Fiskalnim okvirom da se eventualno povećava ako se uspije pronaći unutar, unutar da tako kažem, okvira državnih izvora neka sredstva. Prije toga bih zamolio, evo upravo je tu i predsjedavajući Vijeća ministara, da mi objasni ovaj ino-kredit, ovo ima veze sa ovim zaključkom kojeg ću ja predložiti. Dakle, ino-kredit prema Globalnom okviru Fiskalnog vijeća 23.422.000 ja nisam uspio doći do informacije da za to imamo ugovor, da je to čvrst aranžman i nisam došao do podataka i uvjerenja da su to izvjesna sredstva. Dakle, to po mojim saznanjima nisu izvjesna sredstva, nego su to sredstva koja balansiraju ravnotežu, pa nadati se je da se neće potrošiti i td. pa će se ta ravnoteža održati. A istovremeno bez komentara je ostalo, recimo, da smo sredstva od Centralne banke 2010. imali 50 miliona, a ove godine je manje, manje to za 9 miliona, odnosno u odnosu na prošlu godinu manje za 9 miliona, a 2010. smo imali 50 miliona. Dobra stvar je evo konačno i taj zbirni prihod „Službenog lista“ na neki način država učinila. I slijedeći praksu od prošle godine kad je 7.200.000 maraka od prodaje „Maršalke“ ušlo u prihodovnu stranu, ja predlažem sljedeći zaključak, dakle koji ne kosi se sa okvirom fiskalnim i td. Da se zadužuje Vijeće ministara da u cilju povećanja prihodovne strane Budžeta za 2013. godinu istraži i realizira sve mogućnosti sticanja novčanih sredstava koje pruža državna imovina uz saglasnost Parlamentarne skupštine BiH za svaki konkretan slučaj. Evo zapisnik(?) ću dati na umnožavanje.
Zahvaljujem se. Nema više prijavljenih za raspravu. Na taj način zaključujem raspravu. Molim? ____________(?) [[nije uključen mikrofon]] 3 A oprostite nisam, nije, nisam vidio. Dakle, uvaženi zastupnik Salko Sokolović. Izvolite.
Moram malo. Dobro, hvala gospodine predsjedavajući, evo izvinjavam se za kašnjenje. Pa evo Klub SDA je u skladu sa diskusijama koje smo imali ovdje na Zakon o Budžetu u prvom čitanju uložio je amandmane, koji evo nažalost nisu prošli u komisijskoj fazi i mi smo iskoristili poslovničku mogućnost da ih obnovima i da ih prezentiramo u parlamentarnoj raspravi. Naši amandmani vežu i za prihodovnu i za rashodovnu stranu i ono što je bitno i ono što smo istakli u raspravi jeste da mi predlažemo – da se iz prihoda izbaci primitak od ino-kredita, jer institucije BiH nemaju potrebe za kreditnim zaduženjem kako bi se servisirale obaveze u skladu sa Ustavom BiH i pozitivnim zakonskim aktima. I drugi amandman koji je vezan za prihodovnu stranu, tiče se izdvajanja sredstava sa Jedinstvenog računa i mi predlažemo povećanje prihoda sa Jedinstvenog računa za indirektno oporezivanje za finansiranje institucija BiH u iznosu od 53.481.323 KM što je takođe u skladu sa Zakonom o sistemu indirektnog oporezivanja. Što se tiče rashodovne strane i utroška sredstava, znači, po Amandmanu II na prihodovnoj strani, takođe suštinski amandmani na osnovu naših diskusija ovdje na Parlamentu i primjedbi, tako reći jel' na predloženi Zakon o Budžetu u raspravi u prvom čitanju, mi predlažemo da se Ministarstvu odbrane BiH osiguraju dodatna sredstva u iznosu od 15.102.000 i da se rasporede ovako kako smo mi ovdje definisali po određenim stavkama, počev jel' od potrebe za zapošljavanje ili prijem novih vojnika, naknade i td. Mislim da je to jedna važna suštinska stvar, mi smo je i obrazložili u prvome čitanju i na osnovu toga evo amandman kojim i dalje insistiramo na korekciji predloženog zakonskog rješenja. Druga, drugi amandman je usmjeren na Ministarstvo za ljudska prava i izbjeglice i predlažemo da se ovome Ministarstvu osiguraju dodatna sredstva u iznosu od 16 miliona u vidu tekućeg granta, s tim da se 6 miliona upotrijebi za učešće BiH na dobijanju donatorskih sredstava. A napominjem da smo mi ovu primjedbu imali i kod usvajanja Budžeta za 2012. godinu, imali smo obećanja od Vijeća ministara da će se po potrebi ta sredstva obezbjediti iz tekuće rezerve, uvrstiti. Ali mislim da je logično da ih mi imamo već ovdje definisanih u Budžetu i kad se iskaže ta potreba da se može lakše reagovati. I 10 miliona KM za finansiranje prava iz Aneksa VII, evo i ja ću malo galamiti, iz Aneksa VII Dejtonskog mirovnog sporazuma. Da smo upravu kad je u pitanju i ovaj amandman jeste i stav Ministarstva koje je iskazalo potrebu
Zamolio bih kolegice i kolege zastupnike da se suzdrže od razgovora dok traje rasprava. 4
... u pravu suštinski kad je u pitanju ovo Ministarstvo i potrebe za provođenje povratka, brige o povratku i povratnicima, jeste i zahtjev Ministarstva koje je iskazalo potrebu za obezbjeđenjem 40 miliona za finansiranje prava iz Aneksa VII Dejtonskog mirovnog sporazuma što je u skladu sa usvojenom Državnom strategijom. Evo mi pokušavamo na ovakav način da ova revidirana Državna strategija ugleda svjetlost dana, da obezbjedimo ova određena sredstva koja će na neki način pokrenuti i ovaj proces rješavanja problema povratka i povratnika. Jer, ponoviću još jednom, ono što jeste Prijedlog budžeta u prvom čitanju bez ove izmjene faktički govori o nekom, aj da kažemo uslovno, zatvaranju procesa povratka, ne brinemo o toj kategoriji ljudi. I mislim da je to jedna vrlo bitna stvar i za državu i za njenu budućnost na kraju krajeva. Dalje, suštinski amandman je usmjeren prema Direkciji za evropske integracije. Mislimo da tu treba osigurati i određena sredstva i ovdje smo to mi precizirali sa milionom, 1.062.600 KM usmjereno u dva pravca, je li. U jednom pravcu za kadrovsko osposobljavanje Direkcije, normalno sa tehničkim potrebama da bi ta nova garnitura ljudi mogla raditi, ali sve uz, u pravcu osposobljavanja ili pokretanja rada druge faze u procesu stabilizacije i pridruživanja BiH i nekih drugih obaveza koje ova Direkcija treba da ispunjava po ovome pita. I mislim da smo i kroz raspravu i ovdje osvrćući se kao poslanici na ovaj problem ili na konkretno na Budžet možda previdili potrebu ove Direkcije i evo mi pokušavamo ovom, ovim amandmanom da osposobimo Direkciju u ova dva pristupa kadrovskom i u smislu opremljenosti Direkcije da može da izvrši ove obaveze BiH na evropskom putu. Dalje, ono što smo istakli kad je u pitanju Granična polcija i njena trenutna situacija i potrebe da se kroz materijalne, dodjelu određenog dijela novih materijalnih troškova rješe tamo neki problemi tipa uniformisanja zaposlenih, sve ono što je ranije istaknuto i dato u primjedbama i jednom sindikalnom dopisu od strane Granične policije. Dalje, ova Kancelarija za harmonizaciju i koordinaciju i sistemi plaćanja u poljoprivredi i ruralnom razvoju zahtjeva određena sredstva. Mi to takođe osjećamo kao jedno od suštinskih pitanja, a evo vidite ovdje koliko smo mi planirali da bi ta Kancelarija mogla, trebala je li da obavlja ove određene poslove koje je, za koje je namjenjena. Mislimo da bez ovih sredstava i u kadrovskom i tehničkom smislu ne može funkcionisati na adekvatan način. Potrebe koje su iskazane i od strane Predsjedništva, a tiču se dodatnih sredstava u iznosu od 310.000 KM za izradu projekta i sistema kontrole pristupa zgradi Predsjedništva, nešto u tom pravcu je i komisija zaključila da bi trebalo uraditi, mada nije prihvatila naš ovako preciziran ni amandman. Takođe i obaveze koje ima Služba za zajedničke poslove, da bi se ovaj prethodni posao obavio u smislu izrade određenog projekta. I ono na što smo već ranije isticali i sad smo ubjeđenja da ova budžetska rezerva planirana u ovakvom iznosu od 8 miliona i nešto treba da se umanji za povećani iznos i da se ta sredstva dodatno rasporede na određene institucije da bi one mogle kvalitetnije da funkcionišu, jer ako govorimo o uštedam u Budžetu onda ta ušteda mora biti i ovdje prikazana. Ono što je iskustvo svih nas, a mi to dobro znamo u Klubu SDA, da su se ova sredstva do sada uglavnom trošila na jedan netransparentan 5 način. Uži krug ljudi je odlučivao o njihovoj raspodjeli i mislim da bi bilo logično i pošteno da ovaj Parlament učestvuje u raspodjeli i ovih sredstava, a ne da daje neko ekskluzivno pravo predsjedavajućem i njegovim zamjenicima da po nekim iskazanim potrebama troše ta sredstva. A da u krajnjem mi kao Parlamentarna skupština koja daje odobrenje ovome Budžetu nemamo informacije gdje i na koji način su se trošili. Evo tu su neke, to su amandmani koje smo mi ovdje podnijeli, jedna kratka objašnjenja da evo ne uzimam puno vremena, imate to u pisanoj formi. Mislim da je ovo dobro za onaj, da je ovo kvalitetniji pristup izradi Budžeta, pozivam poslanike, kolege ovdje u Parlamentarnoj skupštini da ovaj, prihvate ova naša razmišljanja i da nas podrže u ovoj inicijativi i da se ovi amandmani usvoje. Hvala.
Zahvaljujem. Nema više prijavljenih za raspravu, zaključujem raspravu. I dajem stanku od 15 minuta prije izjašnjavanja. Dotle očekujemo ____________(?) [[nije uključen mikrofon]] Molim? ____________(?) [[nije uključen mikrofon]]
Gospodine predsjedavajući, koleginice i kolege, dame i gospodo. Imam potrebu da kažem samo dvije rečenice vezano za ovo što se desilo od pauze koju ste Vi dali i koja je trebala da traje 15 minuta, a trajala je najmanje 45 minuta. Da ubuduće kada ovo budete radili, vjerovatno će biti potrebe, da onda dođe neko od vas predsjedavajućih u salu do zastupnika koji su ovdje u sali i onda kaže – mi se izvinjavamo pauza će trajati još 30 minuta, da znamo i mi 6 koji sjedimo ovdje u sali. To je najmanje što zaslužujemo da uradite i to zahtijeva, takvo ponašanje i Poslovnik, a i pravila, Boga mi, lijepog ponašanja. Pa eto, ja vas pozivam na Poslovnik i na pravila lijepog ponašanja prema nama koji smo ostali ovdje. Ja sam bio napustio ovu sjednicu čekajući vas, ali onakav kakav jesam, nisam mogao otići, a ostaviti Parlament iza sebe i vratio sam se ponovo nazad. I molim vas da o tome vodite računa. Toliko, hvala vam.
Hvala lijepo. Ja mislim da je ova intervencija na mjestu i nastojaćemo dakle, da popravimo stvari. Pristupamo proceduri glasovanja za 38. sjednicu Zastupničkog doma Parlamentarne skupštine BiH. Po točki 1. – Prijedlog zakona o Proračunu institucija BiH i međunarodnih obveza za 2013. godinu. Glasujemo najprije o prijedlogu zaključka zastupnika Beriza Belkića. Treba li ga čitati? Ako ne treba čitati, onda molim vas da se pripremite za glasovanje. Glasujte, sada. Konstatiram da je sa 12 glasova za, 11 glasova protiv, 14 suzdržanih, bez entitetske većine iz entiteta RS-a, ovaj zaključak nije usvojen. Glasujemo dakle, u drugom krugu o ovom istom zaključku. Pripremite se za glasovanje. Glasujte, sada. Konstatiram da imamo ⅔ glasova iz RS-a protiv i ovaj zaključak nije usvojen. Prelazimo sada na izjašnjavanje o amandmanima. Prvo se izjašnjavamo o Amandmanu zastupnika Mladena Ivankovića Lijanovića. Pripremite se za glasovanje. Glasujemo, sad. Dakle, 11 glasova za, 23 galsa protiv, bez dovoljne većine. Ovaj Amandman nije usvojen. Prelazimo sada na izjašnjavanje o prijedlogu amandmana zastupnika Kluba SDA i pitam zastupnika Kluba SDA, da li pristajete da glasujemo u paketu ili pojedinačno? [[zajednička diskusija]] Ja samo pitam. Dakle, glasujemo pojedinačno o amandmanima Kluba zastupnika SDA. 7 Najprije glasujemo o Amandmanu I. Pripremite se za glasovanje. Glasujte, sad. 9 glasova za, 25 glasova protiv, bez dovoljne opće većine, ovaj Amandman je odbijen. Glasujemo sada o Amandmanu II. Pripremite se za glasovanje. Glasujte, sada. 9 glasova za, 26 glasova protiv, bez dovoljne opće većine i Amandman II je odbijen. Prelazimo na glasovanje o Amandmanu III. Pripremite se za glasovanje. Glasujemo, sada. 9 glasova za, 25 protiv, 2 suzdržana, bez dovoljne opće većine i Amandman III je odbijen. Prelazimo na glasovanje o Amandmanu IV. Pripremite se za glasovanje. Glasujte, sad. 9 za, 24 protiv, 3 suzdržana i Amandman IV je odbijen. Prelazimo na glasovanje o Amandmanu V. Pripremite se za glasovanje. Glasujte, sada. 9 glasova za, 26 protiv, 2 suzdržana, ovaj Amandman je također odbijen. Prelazimo na izjašnjavanje o Amandmanu VI. Pripremite se za glasovanje. Glasujte, sad. 9 za, 24 protiv, 3 suzdržana i Amandman VI je odbijen. Prelazimo na izjašnjavanje o Amandmanu VII. Pripremite se za glasovanje. Glasujemo, sad. Sa 9 glasova za, 24 protiv, 2 suzdržana i Amandman VII je odbijen. Prelazimo na glasovanje o Amandmanu VIII. Pripremite se za glasovanje. Glasujte, sada. Sa 9 glasova za, 25 protiv, 2 suzdržana i Amandman VIII je odbijen. Prelazimo na Amandmanu IX. Pripremite se za glasovanje. Glasujte, sada. Sa 7 glasova za, 26 protiv, 2 suzdržana i Amandman IX je odbijen. Prelazimo na izjašnjavanje o Amandmanu X. Pripremite se za glasovanje. Glasujte, sada. 10 glasova za, 25 protiv, 1 suzdržan i Amandman X je odbijen. Na taj način smo, dakle, završili izjašnjavanje o amandmanima. 8 I prelazimo da glasujemo o Prijedlogu zakona o Proračunu institucija BiH i međunarodnih obveza za 2013.godinu, u drugom čitanju, sa pozitivnim Izvješćem Povjerenstva za financije i proraču, bez zaključaka. Na osnovu prijedloga Kolegija, a o zaključcima će se raspraviti nakon Izvješća o reviziji, novoga. Pripremite se za izjašnjavanje. Na osnovu ovoga prijedloga, glasajmo. Sa 21 glas za, 7 protiv, 3 suzdržana, uz dovoljne entitetske
Nismo glasali,
A niste, ponovo. Samo malo da vidim. Nemam prijave. Za poslovničku intervenciju koliko vidim, imamo Salku Sokolovića, je li? Ili evo ovaj, odustaje kolega Sokolović. Šefik Džaferović, izvolite.
Gospodine predsjedavajući, Vi ste ispravno postupili kada ste napravili pauzu da stigne Izvještaj Komisije, to je uredu, korektno. Sad što ste napravili problem pa je pauzma umjesto 15 trajala najmanje 45 minuta, to je sad baška. Dobili smo Izvještaj Komisije i ono što je napisano u Izvještaju Komisije, mi kada, oni koji glasaju za Budžet, kada glasaju za Budžet, glasaju naravno i za Izvještaj Komisije kojim je prihvaćen taj Budžet. Nemate vi pravo kao Kolegij, mimo Parlamenta da mijenjate ijedan dio iz Izvještaja Komisije. Nemate vi to pravo, vi znate da su to procedure. Tamo postoje zaključci Komisije i dajte molim vas razriješite ovu situaciju. Ko ste vi, iako ste vi predsjedavajući, vodite ovaj Dom i mi to poštujemo, ali ko ste vi, u odnosu na ovaj Dom, da promjenite Izvještaj Komisije? ____________(?) [[nije uključen mikrofon]] Mi smo vas izabrali ....
A vi možete pokrenuti smjenu moju. Ali samo oni koji su me izabrali, a ne vi. Dakle, da razjasnim stvar. U pauzi koja je evo trajala duže nego što smo najavili, mi smo imali kao Kolegij konsultacije sa predsjednikom Komisije i jednim brojem članova Komisije. Moram priznati da nismo imali sastanak Komisije. I, iščitavajući ove zaključke, zaključili smo da bi usvajanje ovih zaključaka mijenjalo zapravo visinu Budžeta, a što mi, da tako kažem, ne da tako kažem, mi za to nismo u ovom momentu ovlašteni, niti smo spremni. Prema tome, naš prijedlog je zajednički, da se izjašnjavamo o Budžetu, o Proračunu institucija BiH za 2013. godinu, čiji je dakle sastavni dio Izvješće pozitivno i ono koje se odnosi na amandmane koji su odbijeni, ali bez ovih zaključaka, s tim da se nakon revizije koja slijedi sada svih 9 institucija, onda i takav je dogovor sa vođstvom Komisije, obavi rasprva o ovim zaključcima i onda institucije koje to budu zahijevale, da se njima, da tako kažem, i kreše. Prema tome, ja još jedanput molim da se pripremite za izjašnjavanje i glasujemo dakle, o Proračunu institucija BiH. Opet se javlja gospodin Šefik Džaferović. Šta je sada, poslovnička intervencija ili?
Pa gospodine predsjedavajući, nema to smisla razumijete. Nije opet, nego se javlja po Poslovniku zato što ima pravo i javlja se po Ustavu zato što imam pravo i ne kaže – se opet se javlja, šta je sada. Nego – gospodine Džaferoviću, izvolite kažite šta imate. Ja Vas moram malo popraviti radi stenograma, da ne ulazi svašta u stenogram, mislim, Vi ste svašta ispričali. Molim vas lijeo, vi imate, odnosno mi imamo Izvještaj Komisije koji u sebi sadrži zaključke. Vi kao Kolegij nemate pravo da brišete bilo koji dio Izvještaja Komisije. I da ponovim, zaključci Komisije se odnose na brisanje reprezentacije. To su zaključci Komisije. Ima ih ovdje, da ih ne čitam, odnosno za smanjenje reprezentacije. Vi nećete da se usvoje ti zaključci, kažite javnosti da znamo gdje smo. Prema tome, ukoliko, ja neću sad da govorim šta biste trebali da uradite, izvolite riješite ovu stvar poslovnički. Ne možete staviti na glasanje Budžet, tako što ćete kazati da se samo dio Izvještaja Komisije koji prihvata Budžet ovakav kakav jeste usvaja, a da se zaključci zanemaruju. Evo da kažem na kraju. Ono što možete uraditi je da imate amandmane na ovaj Izvještaj, da promjenite Izvještaj i da onda glasamo, kao što smo glasali uvijek o dokumentu sa Izvještajem Komisije. Toliko, a ne o dokumentu sa dijelom Izvještaja Komisije. Mislim ovo je stvarno praksa koja do sada nije bila ovdje u Parlamentu.
Zahvaljujem. Uvažena zastupnica, Dušanka Majkić. Izvolite.
Da prevaziđemo ovu situaciju predlažem, da radimo na način koji je uobičajan, da se izjasnimo o Zakonu, a onda da u nastavku glasamo o amandmanima koji su predloženi u Izvještaju Komisije. Pa kako prođe, da ništa ne ostavljamo za kasnije. I sada istog momenta, dakle, izajsnimo se i o zaključcima. I time bi prevazišli problem. Zašto bi ostavljali, ako se desi da neki od ovih zaključaka bude interesantan, mi ćemo ponoviti u Izvještaju revizije i tražiti da se na slijedećem ciklus to uradi. Nema smisla ostavljati ovo za kasnije. Odmah treba se izjasniti o zaključcima Komisije. 10
Dakle, prijedlog uvažene zastupnice Dušanke Majkić je da se izajsnimo o Prijedlogu proračuna, a onda kasnije, nakon toga o zaključcima. Dakle, stavljam Prijedlog proračuna na izjašnjavanje. Ja sam mislio da je kolega Salko odustao u korist
Nisam odustao. Mene samo interesuje da li je predsjednik Komisije za finansije i budžet iznosio svoj stav ili stav Komisije? Ako je iznosio stav Komisije, da malo ovo prekinemo, da se i mi usaglasimo ostali članovi Komisije oko tih..., (?) nije uključen mikrofon Ma nemojte nas sad tu, pa hoćem, ako, pa hoćemo gnjavićemo se ovdje, ako se na mišiće nagonimo, da se nagonimo do kraja. Evo neka to predsjednik Komisije kaže, ako vi niste u mogućnosti. Pa ne može niko derogirati rad Komisije. Znači ako smo nešto zaključili na Komisiji zaključili smo. Profesore, nemojte se nervirati.
Ja bih zamolio, ja bih zamolio dakle, zastupnike da završi kolega Sokolović. Dakle, mi smo imali neformalne konsultacije. Ja nisam rekao ovdje da je predsjednik Komisije govorio u ime Komisije. Prema tome, nema ni potrebe da sada o tome dalje debatiramo. Imamo prijedlog i mislim da je on prihvatljiv i evo članovi Kolegija se slažu s tim, da se izjasnimo o Proračunu institucija BiH i međunarodnih obveza BiH za 2013. godinu, a da onda kasnije pređemo na izjašnjavanje o zaključcima. Pripremite se za izjašnjavanje. Glasujte, sad. Konstatiram da je sa 25 glasova za, 8 protiv, 4 suzdržana, uz dovoljne entitetske većine, usvojen Proračun institucija BiH i međunarodnih obveza BiH za 2013. godinu. Kao što je bio prijedlog dakle, uvažene zastupnice Dušanke Majkić, hoćemo li, kakav je prijedlog kolegice Majkić, Vaš? Da glasujemo o zaključcima u paketu ili?
nije uključen mikrofon 11
U paketu. Dakle, četiri zaključka Komisije u paketu. Pripremite se za glasovanje. Ko je za? Glasate, glasovanje evo. Konstatiram da je sa 11 glasova za, 18 protiv, 5 suzdržanih, bez opće većine, ovi zaključci su odbijeni. Zaključujem sjednicu i vidimo se 18., ako Bog da. Sjednica završena u 19:52 sati.